CELEX: 22019D0739
Language: mt
Date: 2017-07-07 00:00:00
Title: Deċiżjoni tal-Kumitat Konġunt taż-ŻEE Nru 132/2017 tas-7 ta' Lulju 2017 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/739]

16.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 128/24
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 132/2017
         tas-7 ta' Lulju 2017
         li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/739]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta' Implimentazzjoni tal-Kummissjoni (UE) 2016/1826 tal-14 ta' Ottubru 2016 dwar in-nuqqas ta' approvazzjoni tas-sustanza attiva triċiklażol, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (1) jrid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta' Implimentazzjoni tal-Kummissjoni (UE) 2016/2016 tas-17 ta' Novembru 2016 li jemenda r-Regolament (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi aċetamiprid, l-aċidu benżojku, flażasulfuron, mekoprop-P, mepanipirim, meżosulfuron, propineb, propossikarbażon, propiżammid, propikonażol, ir-razza Pseudomonas chlororaphis: MA 342, piraklostrobina, kwinossifen, tijakloprid, tiram, żiram, żossamidu (2) irid jiġi inkorporat fil-Ftehim ŻEE.
                  
               
                     (3)
                  
                  
                     Ir-Regolament ta' Implimentazzjoni tal-Kummissjoni (UE) 2016/2035 tal-21 ta' Novembru 2016 li jemenda r-Regolament ta' Implimentazzjoni (UE) Nru 540/2011 fir-rigward tal-perjodi ta' approvazzjoni tas-sustanzi attivi fipronil u maneb (3) irid jiġi inkorporat fil-Ftehim ŻEE.
                  
               
                     (4)
                  
                  
                     Għalhekk, l-Anness II tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu XV tal-Anness II tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiżi li ġejjin jiġu miżjuda mal-punt 13a (ir-Regolament ta’ Implimentazzjoni tal-Kummissjoni (UE) Nru 540/2011):
                        
                                    —
                                 
                                 
                                    
                                                “—
                                             
                                             
                                                
                                                   32016 R 2016: Ir-Regolament ta’ Implimentazzjoni tal-Kummissjoni (UE) 2016/2016 tas-17 ta' Novembru 2016 (ĠU L 312, 18.11.2016, p. 21),
                                             
                                          
                              
                                    —
                                 
                                 
                                    
                                                —
                                             
                                             
                                                
                                                   32016 R 2035: Ir-Regolament ta’ Implimentazzjoni tal-Kummissjoni (UE) 2016/2035 tal-21 ta' Novembru 2016 (ĠU L 314, 22.11.2016, p. 7).”
                                             
                                          
                              
                  
                        2.
                     
                     
                        Il-punt li ġej jiddaħħal wara l-punt 13zzzzzzr (ir-Regolament ta' Implimentazzjoni tal-Kummissjoni (UE) 2016/1978):
                        
                                    “13zzzzzzs.
                                 
                                 
                                    
                                       32016 R 1826: Ir-Regolament ta' Implimentazzjoni tal-Kummissjoni (UE) 2016/1826 tal-14 ta' Ottubru 2016 dwar in-nuqqas ta' approvazzjoni tas-sustanza attiva triċiklażol, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (ĠU L 279, 15.10.2016, p. 88).”
                                 
                              
                  
         
            Artikolu 2
            It-testi tar-Regolamenti ta' Implimentazzjoni (UE) 2016/1826, (UE) 2016/2016 u (UE) 2016/2035 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-8 ta’ Lulju 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, is-7 ta’ Lulju 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 279, 15.10.2016, p. 88.
         
            (2)  ĠU L 312, 18.11.2016, p. 21.
         
            (3)  ĠU L 314, 22.11.2016, p. 7.
         
            (*1)  Ma huwa indikat l-ebda rekwiżit kostituzzjonali.